Quoniam miseri hominis est semper propriam salutem nogligere et minimum sibi providere, utpote qui terrenis deprimitur et vix aliquando cœlestibus sustollitur, nisi forte quemlibet manus Domini tetigerit, ut vel sic expergefactus cœno miseriæ tandem propriam salutem attendat, idcirco ego Augerius de Marsa rotunda a miseria scelerum meorum instinctu misericordiæ Dei expergiscens et salutem meæ peccatricis animæ considerans, malitiam relinquo terrenam et monachum profiteri volo; quapropter, secundum regulam patris Benedicti, solemnem faciens donationem de rebus proprietatis meæ et alodo meo quæ visus sum possedisse jure hæreditario partim pignore, partim alodo, Deo et sanctæ Mariæ et sancto Petro sanctoque patri Benedicto Floriacensi in pleno capituli conventu ante domnum abbatem Veranum concedo a die præsenti et deinceps ipsi patri monachorum et fratribus sibi deservientibus in loco Regulæ, ut possideant et teneant absque ulla contradictione, hoc est quicquid visus sum habere de Guilleragas cum terris et barta, hoc est sylva et molendinis quae sunt in Drot, excepto manso quem tenet Guillielmus Garsias in beneficio, et hoc est quod ex jure hæreditario alodi mei visus sum possedisse, hanc particulam possessionum mearum, sicut dictum est, pro redemptione animae meæ, patris et matris et cœterorum parentum trado Deo et prædictis sanctis, cœtera vero fratribus meis, ea ratione ut si libenti animo quæ ordinavi constitutum tenuerint et nullam inflixerint calumpniam, stabilitum et inconvulsum quod eis relinquo possideant; sin alias, irritum quod eis ordino fiat. Sed et si quisquam extiterit vel fratrum vel hæredum seu quælibet persona qui hujus eleemosinæ donationem quovis modo saltem calumniare ausus fuerit, Dei judicium incurrat et CCC libras dampno judiciali reddat et ejus calumpnia irrita fiat. Ut autem hæc carta firma permaneat adstipulari feci signo meo et eorum qui subtus adnotati sunt. Signum Augerii †. S. Walterii, prioris Regulæ †. S. Bosonis monachi et S. Raimundi monachi †. S. constabuli Servati †. S. Garmundi servientis ejus. S. Gisleberti majoris Floriacensis †. S. Ascelini. S. Erberti fratris ejus. Actum Floriaco publice, anno ab incarnatione Domini M°LXXX°, regni Philippi serenissimi regis Francorum anno XX°.